
1. [bookmark: _Toc238679477]KAUNIAISTEN TAITOLUISTELUKLUBI RY:N YLEISLINJAUKSET

[bookmark: _Toc238679478]1.1. KaTan visio
Laadukkaan ja monipuolisen valmennuksen ansiosta luistelijoitamme kilpailee SM-tasolla. Seuran luistelijat nauttivat harrastuksestaan usealla tasolla ja useassa ikäryhmässä.

[bookmark: _Toc238679479]1.2. KaTan toiminta-ajatus
Kauniaisten Taitoluisteluklubin tarkoituksena on luoda edellytykset lasten taitoluistelun kilpa- ja harrastustoiminnalle reilussa ja terveessä hengessä. Seura tarjoaa lapsille taitotason mukaista luisteluvalmennusta eri ikäryhmissä. Taitoluistelusta pitkäaikaisena harrastuksena kiinnostuneille lapsille seura tarjoaa korkealuokkaista valmennusta sekä kannustavan ilmapiirin kehittymiselle luistelukoulusta aina kilpaluistelijaksi asti. Seurassa ei ole muodostelmaluistelua.

[bookmark: _Toc238679480]1.3. KaTan eettiset linjaukset
· Kaikille annetaan mahdollisuus harrastaa luistelua omalla taitotasollaan ja kehittyä kilpa- tai
harrasteluistelijana.
· Kilpaileminen on yksilöllistä ja kehittymistä tukevaa, ei keskinäiseen paremmuuteen perustuvaa.
· Valmentajien palaute luistelijoille on rakentavaa. Valmentajat ja ohjaajat saavat tehtäväänsä
asianmukaista koulutusta ja ylläpitävät ammattitaitoaan.
· Valmentajille annetaan työrauha.
· Seuran toiminta perustuu avoimuuteen. Jokaista seurassa toimivaa kunnioitetaan ja arvostetaan. Hyvä ja kannustava käytös kuuluu jokaisen toimintaan.
· Toiminta on monipuolista ja kasvatuksellista.
· Seurassa kannustetaan terveellisiin elämäntapoihin, joihin kuuluu päihteettömyys, monipuolinen ruokavalio ja riittävä lepo.
· Onnistutaan yhdessä, pettymyksissä tuetaan toisia.

[bookmark: _Toc238679481]1.4. KaTan pelisäännöt

[bookmark: _Toc238679482]1.4.1. Pelisäännöt luistelijoille
· Olemme ajoissa harjoituksissa.
· Tervehdimme muita luistelijoita ja seuran toiminnassa mukana olevia vanhempia.
· Kuuntelemme valmentajaa.
· Huolehdimme varusteistamme ja pidämme harjoituspaikat siistinä.
· Emme käytä päihteitä.
· Edistämme ja ylläpidämme iloista ja kannustavaa ilmapiiriä.
· Noudatamme hyviä tapoja.
· Kunnioitamme toisiamme, emme kiusaa.
· Selvitämme kurinpitoasiat hyvässä hengessä.
· Valmentaja voi poistaa luistelijan harjoitustilanteesta, mikäli luistelija häiritsee harjoittelua tai
muutoin käyttäytyy sopimattomasti.
· Luistelija voidaan tarvittaessa asettaa harjoituskieltoon määräajaksi. Leiriolosuhteissa harjoituskieltoon joutunut luistelija voidaan lähettää kotiin.
· Kaikki seuran toiminnassa olevat sitoutuvat päihteettömyyteen seuran toiminnassa.

[bookmark: _Toc238679483]1.4.2. Pelisäännöt valmentajille
· Valmentajat päättävät kilpailuvastaavan kanssa kilpailuihin osallistujat.
· Valmentajat kohtelevat luistelijoita tasapuolisesti kussakin luisteluryhmässä.
· Kilparyhmien K1 ja K2 osalta valmentaja neuvottelee yhdessä luistelijan ja heidän vanhempiensa kanssa harjoitusmäärät ja tavoitteet.
· Valmentajien ja vanhempien välillä vallitsee avoimuus ja rehellisyys.
· Kaikki seuran toiminnassa olevat sitoutuvat päihteettömyyteen seuran toiminnassa.

[bookmark: _Toc238679484]1.4.3. Pelisäännöt vanhemmille
· Valmentajille annetaan työrauha.
· Kunnioitetaan valmentajien vapaa-aikaa, ajoitetaan yhteydenpito valmentajiin joko juuri ennen treenejä tai heti treenien jälkeiseen aikaan. Valmentajiin ei olla yhteydessä vapaapäivinä. 
· Valmentajien ja vanhempien välillä vallitsee avoimuus ja rehellisyys.
· Kaikkien yksinluistelijoiden vanhemmat osallistuvat seuran talkootoimintaan.
· Kaikki seuran toiminnassa olevat sitoutuvat päihteettömyyteen seuran toiminnassa.
· Vanhemmat sitoutuvat noudattamaan seuran sääntöjä ja hallituksen laatimaa toimintasuunnitelmaa luistelijan liittyessä seuraan.
· Pukukopit on tarkoitettu vain luistelijoille ja valmentajille, vanhempien paikka ei ole pukukopissa.
· Vanhemmat pyrkivät omalla toiminnallaan lisäämään hyvää yhteishenkeä seuran luistelijoiden
ja vanhempien välillä.
· Harjoituksissa tai pukukopeissa tapahtuvista kiistatilanteissa pyrimme ensin selvittämään asiaa oman lapsen kanssa ja mikäli tarpeen, viestimme tilanteesta valmentajalle tai toisen lapsen vanhemmille.
· Mikäli tilanne vaatii aikuisen puuttumista välittömästi, teemme sen rauhallisesti ja rakentavasti.
· Omaa lasta koskevissa tilanteissa kannattaa hyödyntää pientä aikalisää ja antaa tunteiden tasaantua ennen toimintaa.

[bookmark: _Toc238679485]1.5. Turvallisuus
· Luistelijat ovat jäällä vain valmentajan tai ohjaajan kanssa.
· Alle kouluikäiset luistelukoululaiset käyttävät kypärää.
· Vanhempien tulee informoida valmentajia lastensa turvallisuuteen liittyvistä seikoista, kuten sairauksista, joilla voi olla vaikutuksia luistelijan turvallisuuteen.
· Mikäli luistelijanne on/on ollut sairaana, pidä huoli tarpeellisista lepopäivistä tartuntojen välttämiseksi treenitilanteissa.



2. [bookmark: _Toc238679486]HALLINNOLLISIA PERIAATTEITA

[bookmark: _Toc238679487]2.1. Luisteluryhmät hallinnon kannalta
Luistelumaksut ja vakuutukset vaihtelevat ryhmittäin. Hallinnollisia ryhmiä on kolme:
1) yksinluistelijat (K1, K2, K3, K4, Kiiturit, Tähdet, Timantit ja Paljetit)
2) luistelukoulu
3) aikuiset

[bookmark: _Toc238679488]2.2. Poissaolot
Seura ei pääsääntöisesti korvaa poissaolovuoroja tilapäisten esteiden vuoksi eli pyritään luistelemaanomassa ryhmässä. 
Maksuhyvitystä saa vain vähintään kuukauden mittaisista sairauspoissaoloista, josta ensimmäiset kaksi viikkoa on omavastuuta. Pitkästä, vähintään kuukauden pituisesta sairauspoissaolosta on aina oltava lääkärintodistus maksuvapautuksen saamiseksi. Maksuvapautusta ei myönnetä osittaisesta harjoittelukiellosta (esim. hyppykielto tai x pv/vk).
Luistelijan tulee ilmoittaa vastuuvalmentajalleen poissaoloistaan.

[bookmark: _Toc238679489]2.3. Maksut

[bookmark: _Toc238679490]2.3.1. Kilpa- ja kevytkilparyhmien sekä Tähtien ja Kiitureiden maksut
Hallitus määrää vuosikokouksen asettamissa raameissa kunkin yksinluisteluryhmän kausimaksun perustuen mm. jää- ja oheisharjoitusmäärään, ryhmän tasoon, luistelijamäärään sekä valmennus- ja tilakustannuksiin. Hallitus pidättää oikeuden tarkistaa maksuja kesken kauden, mikäli olosuhteissa tapahtuu olennaisia muutoksia.
Kausimaksu sisältää ryhmän aikataulun mukaiset jää- ja oheisharjoitukset. Aikataulun mukaisiin harjoituksiin tulevat seurasta riippumattomat vuorojen peruutukset tai muutokset eivät vaikuta kausimaksuun.
Kausimaksu laskutetaan kuukausittain erissä. Kauden aikana kuukausittainen tai viikoittainen harjoitusmäärä vaihtelee ja maksuja voi erääntyä myös kuukausina, jolloin ohjattuja harjoituksia ja valmennusta ei ole tai niitä on normaalia aikataulua vähemmän. Kuukausittain maksettava maksu ei muutu harjoitusmäärien vaihtelun mukaan.
Maksun eräpäivä on kunkin kuukauden 15. päivä. 
SM- ja maajoukkueluistelijoilta voidaan periä lisämaksuja, mikäli luistelijoilla on ylimääräisiä jääaikoja tai mikäli heidän kilpailumatkansa vaativat enemmän valmentajahuomiota kuin muilla tasoilla luistelevat.
Luistelumaksut on maksettava ajallaan. Luistelijalta voidaan estää pääsy jäälle, eikä häntä myöskään ilmoiteta kilpailuihin, mikäli erääntynyt maksu on edelleen maksamatta viikon kuluttua maksukehotuksen lähettämisen jälkeen.
Leirimaksut on maksettava aina ennen leirin alkua.

[bookmark: _Toc238679491]2.3.2. Luistelukoulun maksut
Luistelukoululaiset maksavat kausimaksua, 1-2 kertaa syksyllä ja 1-2 kertaa keväällä.
Aikuisluistelussa ja lyhyillä kursseilla maksu suoritetaan ennen kurssin alkua. Seura ei korvaa kurssimaksua, mikäli henkilö ei voi osallistua kurssille, paitsi jos luistelun estävä sairaus kestää yli kuukauden.

[bookmark: _Toc238679492]2.3.3. Seuraa vaihtavat luistelijat
Kaikissa ryhmissä, yksinluistelijat, harrastajat ja luistelukoulu, voi kokeilla yhden kerran ilman maksua.
Poikkeustapauksessa voi osallistua ryhmän jäsenenä opetukseen myös toisen kerran, mikäli valmentajalle sopii. Lisäkerrasta laskutetaan 20 €.
Toisesta seurasta KaTaan tulevan luistelijan on ennen luistelun aloitusta tehtävä liiton seurasiirtoon määrittelemät toimet, jotta varmistetaan että kaikki velvollisuuden vanhaa seuraa kohtaan on täytetty.

[bookmark: _Toc238679493]2.3.4. Luistelun lopettaminen KaTassa
Luistelun lopettamisilmoitus on tehtävä kaksi täyttä kuukautta ennen luistelun lopetusta (irtisanomisaika on kaksi kuukautta). Esimerkiksi mikäli haluaa lopettaa luistelun 1.6. alkaen, on lopettamisilmoitus tehtävä puheenjohtajalle tai rahastonhoitajalle viimeistään 31.3. jotta luistelumaksua ei tarvitse suorittaa kesäkuulta.

[bookmark: _Toc238679494]2.3.5. Opiskelun tai muun vastaavan syyn vuoksi poissaolevat luistelijat
Seurassa pitkään luistelleet yli 18-vuotiaat luistelijat voivat olla seuran jäseniä ja maksaa satunnaisista KaTan K1-tunneistaan kertamaksua, mikäli asuvat kauempana Suomessa tai ulkomailla. Kertamaksu on 20 €/jäätunti ja jäätunti sisältää oheiset.
Säännöllinen luistelu edellyttää normaalia kuukausimaksua. Seura ei myönnä yksilöllisiä maksuohjelmia. Luistelija ilmoittaa rahastonhoitajalle osallistumisensa etukäteen aina kalenterikuukausi kerrallaan. 

[bookmark: _Toc238679495]2.4. Talkoot ja myyntitapahtumat
Seuran hallituksen tavoitteena on pitää luistelumaksut kohtuullisina. Hallitus järjestää luistelukauden aikana talkoo- ja myyntitapahtumia sekä buffet-tarjoilua näytöksissä ja kilpailuissa. Kaikki yksinluistelijoiden (kilpa- ja kevytkilparyhmien sekä kehitysryhmän luistelijoiden) vanhemmat ovat velvollisia osallistumaan seuran talkootoimintaan, ellei muuta sovita. Toistaiseksi vanhemmat ovat katsoneet talkoo- ja myyntityön mielekkääksi vaihtoehdoksi luistelumaksujen korotukselle.

[bookmark: _Toc238679496]2.5. Vakuutukset
Luistelukoululaiset kuuluvat Suomen taitoluisteluliiton kollektiivivakuutukseen. Kollektiivivakuutus kattaa luistelijat, jotka ovat alle 15-vuotiaita ja luistelevat enintään 1-2 kertaa viikossa. Vanhempien velvollisuus on toimittaa vakuutuksen ottamiseen tarvittavat tiedot seuran ilmoittamalla tavalla.
Kaikilla kilpailevilla luistelijoilla tulee olla voimassa oleva a) kilpailulisenssi tai b) kilpailulupa ja tapaturmavakuutus Stll:n ohjeiden mukaisesti. Kilpailulisenssi on vakuutuksellinen, kilpailulupa on vakuutukseton.
Ei kilpailevilla luistelijoilla (Tähdet, Kiiturit, Paljetit, osa Timanteista ja aikuiset) täytyy olla voimassa oleva harrastepassi sekä tapaturmavakuutus, joka kattaa taitoluistelun. Tapaturmavakuutuksen korvaussumma hoitokustannuksista ja haittakorvaus on oltava Stll:n vaatimusten mukainen.
Luistelija ei voi osallistua seuran harjoituksiin ilman voimassa olevaa lisenssiä. Muiden kuin luistelukoululaisen vakuuttamisesta vastuussa ovat luistelijan vanhemmat.

[bookmark: _Toc238679497]2.6. Hallitus
Seuran hallinnollisesta toiminnasta ja seuran yleisestä kehittämisestä vastaa hallitus, jonka valitsee vuosikokous. Vuosikokous valitsee hallituksen puheenjohtajan ja hallitus keskuudestaan varapuheen johtajan.
Hallituksessa on säännöissä säädetty määrä jäseniä. Varajäsenet ovat osallistuneet hallitustyöskentelyyn säännöllisesti. Hallitus varajäsenineen pyrkii järjestäytymään seuraavasti:
· Puheenjohtaja
· Tiedottaja ja hallituksen sihteeri
· Rahastonhoitaja
· Kilpailuvastaava
· Luistelukouluvastaava
· Varainhankintavastaava
· Tapahtuma- ja varustevastaava
Mikäli hallituksessa ei ole tarpeeksi jäseniä kaikkien tehtävien täyttämiseksi ja vastuualueiden tehtävät hallituksen jäsenille kokouksessa sovitun mukaisesti. Lisäksi hallitus valitsee keskuudestaan, varajäsenistä tai muista vanhemmista tarvittaessa muita toimijoita.







3. [bookmark: _Toc238679498]SEURAN LUISTELUTOIMINNAN PERIAATTEITA

[bookmark: _Toc238679499]3.1. Valmentajat
KaTa:ssa on päätoimisia valmentajia, tuntivalmentajia sekä lisäksi luisteluohjaajia luistelukoulua varten.
Tarvittaessa voidaan käyttää ulkopuolisia tuntivalmentajia.

[bookmark: _Toc238679500]3.2. Valmennuksen kehittäminen
Valmentajat pitävät huolen jatkuvasta kehityksestään ja valmentavat ryhmiä suunnitelmallisesti. Ryhmäjaot valmentajien välillä pyritään pitämään kiinteinä niin, että yksi valmentaja on luistelijan kanssa useita vuosia. Omien valmentajien lisäksi voidaan käyttää ulkopuolisia asiantuntijoita.

[bookmark: _Toc238679501]3.3. Ulkopuoliset asiantuntijat
KaTa käyttää ulkopuolisia valmentaja-asiantuntijoita satunnaisesti. Vierailevat valmentajat voivat keskittyä esimerkiksi johonkin osa-alueeseen kuten hypyt, askelsarjat ja/tai piruetit. Luistelijoiden kokonaiskehitys ja valmennus on kuitenkin aina seuran omien valmentajien vastuulla.

[bookmark: _Toc238679502]3.4. Valmentajien koulutus
Seura kouluttaa päätoimisia valmentajiaan ja pitkäaikaisia tuntivalmentajiaan sekä ohjaajia säännöllisesti. Koulutuksen tavoitteena on valmentajan ammatillisten valmiuksien kehitys ja säilyttäminen. Ohjaajien osalta on tärkeää, että tietyt peruskurssit suoritetaan ajoissa, jotta luistelun kannalta oleellisille kursseille voi osallistua. Seuran koulutusvastaava koordinoi valmentajien ja luistelukoulun vastuuvalmentaja ohjaajien koulutusta vuosibudjetin rajoissa.

[bookmark: _Toc238679503]3.5. Luistelijoiden harjoitusmäärä
Yksinluistelu on vaikea laji, joka vaatii enemmän harjoittelua kuin monet muut urheilulajit. Usein toistuva harjoittelu on aloitettava nuorena. Taitoluistelija on sekä urheilija että taiteilija.

[bookmark: _Toc238679504]3.6. Luistelu Kauniaisten jäähallissa
Valmentajalla on oikeus antaa yksityistunteja Kauniaisten jäähallissa, mikäli toiminta ei haittaa seuranvalmennusta ja hallissa on vapaata. Seura ei maksa yksityistuntijäitä. Seuran ulkopuolisten luistelijoiden valmennus Kauniaisten jäähallissa haittaa seuran toimintaa ja on lähtökohtaisesti kielletty.

[bookmark: _Toc238679505]3.7. Oheiset
Oheisharjoittelu on olennainen lisä jääharjoitteluun ja oheisia pidetään pääsääntöisesti jokaisen jääharjoittelun yhteydessä.

[bookmark: _Toc238679506]3.8. Baletti-, rytmiikka-, tanssi- ja muut erityisoheiset
Erityisoheiset ovat säännöllistä kilparyhmien luistelijoille K4-ryhmästä ylöspäin.

[bookmark: _Toc238679507]3.9. Koreografia
Nuorimmille luistelijoille, kevytkilparyhmäläisille sekä muille alueluistelijoille valmentaja tekee kilpailuohjelman. K2-ryhmästä alkaen luistelija voi käyttää ulkopuolista koreografia tai valmentajaa. Tällöin ohjelmanteon aika ei ole pois muilta luistelijoilta. Ohjearvo ulkopuolisen koreografin lyhytohjelmalle on 2.5-3 h ja vapaaohjelmalle 3-3.5 h. Luistelija maksaa koreografille ohjelmanteon suoraan. 
Seuran valmentaja ei voi tehdä ohjelmaa työajallaan, vaan koreografiatunnit on sovittava valmentajan vapaa-ajalle.
Yleissääntönä yhdellä ohjelmalla voi luistella 2 vuotta. Mikäli luistelijalla on sekä lyhyt- että vapaaohjelma, kannattaa ohjelman vaihto suunnitella vuorovuosiksi.

[bookmark: _Toc238679508]3.10. Ohjelman musiikki
Ohjelman musiikin voi tehdä luistelija itse, vanhemmat, tuttavat tai valmentaja. Seura ei osallistu musiikinteon kustannuksiin. Luistelija maksaa musiikkimaksun suoraan valmentajalle. 
Musiikki toimitetaan luistelijalle tiedostona ja on vanhempien velvollisuus huolehtia, että kilpailijalla on kilpailuissa mukana varamusiikki kilpailun järjestäjän vaatimassa muodossa.

[bookmark: _Toc238679509]3.11. Tavoitekeskustelut
Luistelijoiden kehitystä seurataan tavoitekeskusteluin, jotka pidetään K1 ja K2 -kilparyhmien luistelijoille aina ennen alkavaa luisteluvuotta eli huhti-kesäkuussa sekä valmentajan niin toivoessa tammikuussa.
Tavoitekeskusteluissa ovat läsnä vastuuvalmentaja, luistelija sekä vähintään toinen luistelijan vanhemmista, ja keskustelussa todetut asiat kirjataan määrämuotoiselle Tavoitekeskustelu-lomakkeelle. 
K3-kilparyhmän luistelijoille tavoitekeskustelut pidetään tammi- helmikuussa.
Tavoitekeskustelut ohjaavat luistelijoiden valmennusta teknisen kehityksen lisäksi ja ne pyrkivät lisäämään avoimuutta valmentajan, luistelijan ja vanhempien välillä.

[bookmark: _Toc238679510]3.12. Kilpailut Suomessa
Seura velvoittaa kilparyhmien (K1, K2, K3, KKR) kilpailevia luistelijoita osallistumaan valinta- ja lohkokilpailuihin sekä finaalipaikan saaneita loppukilpailuihin.
Luistelijat ilmoitetaan kilpailuihin valmentajien esityksen mukaisessa järjestyksessä. Ilmoittautumisjärjestystä tehtäessä pyritään kohtelemaan luistelijoita tasapuolisesti. Pääsääntöisesti kilpailuihin osallistutaan Suomessa eli menestys on ensin saavutettava kotimaassa. 
Tähtisarjojen luistelijat (tähtijuniorit, -debytantit, -noviisit) sekä taitajat, B-silmut, minit ja tintit osallistuvat vain lähialueen kilpailuihin eli noin alle 100 km Kauniaisista.
Luistelija maksaa itse aina kaikki kilpailuihin liittyvät maksut sekä matkakulut, seura maksaa valmentajan matkakulut. Tarkoituksenmukaisuussyistä seura yleensä maksaa kotimaisten kisojen kilpailumaksut kootusti ja perii maksun luistelijoilta KaTan voimassa olevan hinnaston mukaan. Seura lähettää kilpailuihin pääsääntöisesti vain yhden valmentajan. 
Luistelija voi matkustaa valmentajan kanssa ja valmentajan ehdottomalla suostumuksella ilman huoltajiaan, jos matkalla ei ole muita luistelijoita. Tällöin luistelija maksaa aina puolet majoittumiskuluista ja kaikki muut ylimääräiset kulut. Mikäli luistelijoita on useampi kilpailumatkalla, on alle 16-vuotiaalla oltava määrätty huoltaja mukana, ellei toisin ole sovittu.

[bookmark: _Toc238679511]3.13. Kilpailut ulkomailla
Ulkomaan kilpailuihin pätee samat perusperiaatteet kuin kotimaan kisoihinkin. SM-luistelijat ja maajoukkueluistelijat voivat osallistua ulkomaisiin kilpailuihin. Muun tasoiset luistelijat voivat osallistua ulkomaisiin kilpailuihin, silloin kun sopiva sarja on tarjolla ja seuran valmentaja on muutenkin mukana.
Ulkomailla luistelija vastaa itse muiden kulujen lisäksi myös kilpailumaksusta. Luistelijoiden tulee pyrkiä samaan ulkomaiseen kilpailuun, jotta valmentajakulut voidaan optimoida.
KaTa maksaa Eurooppaan mukana seuraavan valmentajan palkan kilpailun ajalta enintään kahden vuosittaisen kilpailumatkan osalta per luistelija. Oletus on, että luistelija on selkeästi menestynyt omassa SM-sarjassaan kotimaassa eli on 10 parhaan joukossa tai kuuluu maajoukkueeseen. Kilpaileva luistelija vastaa valmentajan sekä kuluiltaan että aikataulultaan kohtuullisista lentolipuista tai muulla tavoin suoritettavan matkan matkalipuista, majoituskuluista, matkakorvauksista,  päivärahoista ym kustannuksista.
Vastuuvalmentajan on ennen ulkomaanmatkalle lähtöä pyydettävä seuran puheenjohtajan tai varapuheenjohtajan kirjallinen hyväksyntä matkasuunnitelmasta ja arvioiduista kuluista. Euroopan ulkopuolisista matkoista on aina oltava hallituksen yksilöity päätös. 

[bookmark: _Toc238679512]3.14. Seuran palkinnot
KaTa jakaa kiertopalkintoja menestyneille luistelijoille vuosittain tunnustuksena hyvästä kaudesta. Palkintoja voivat saada kilpa- ja kevytkilparyhmäläiset ja sama luistelija voi saada palkinnon useampana vuonna peräkkäin.
Palkinnon saajat valitsevat valmentajat. Puheenjohtaja voi osallistua vuoden luistelijan ja esiintyjän valintaan. Lisäksi voidaan jakaa palkintoja erityismaininnoilla, mikäli valmentajat näkevät sen aiheelliseksi.
Vuoden luistelija. Seuran arvostetuin palkinto annetaan luistelijalle, jonka kokonaiskehitys kaudenaikana on ollut huomattavin, luistelija on osoittanut esimerkillistä urheilijamaisuutta, tai muuten poikkeuksellista antaumuksellisuutta luistelun tai seuran hyväksi.
Vuoden menestyjä (K1, K2). Vuoden menestyjä -palkinto annetaan luistelijalle, joka on menestynyt omassa kilpailusarjassaan suhteellisesti parhaiten.
Vuoden edistyjä (K1, K2, K3, K4, Timantit). Vuoden edistyjä -palkinto annetaan luistelijalle, joka on parantanut omaa tasoaan kaikilla osa-alueilla.
Vuoden Kiituri ja Paljetti. Kiiturit ja Paljetit eivät vielä kilpaile mutta ryhmänsä esimerkillisin luistelija palkitaan. 
Kultainen luistinkoru. Kultainen luistinkoru annetaan vuosittain luistelijalle, joka hyppää ensi kertaa kaksoisakselin puhtaasti.

4. [bookmark: _Toc238679513]VALMENTAJIEN ROOLIT JA TEHTÄVÄT

[bookmark: _Toc238679514]4.1. Yleiset tehtävät
Kaikki valmentajat ja ohjaajat toteuttavat seuran tavoitetta optimoida luisteluryhmien koot sekä kilpa- että kevytkilparyhmien osalta sekä erityisesti houkutella nuoria luistelukoululaisia sekä poikia ja aikuisluistelijoita taitoluistelun pariin. Tavoitteena on, että eri ryhmissä olevat luistelijat haluavat jatkaa ja kehittää harrastustaan nimenomaan KaTassa.
Valmentajien tehtävä on kehittää seuraa yhteistyössä keskenään ja hallituksen kanssa. Valmentajat pyrkivät toimimaan hyvässä ja rakentavassa hengessä luistelijoiden sekä heidän vanhempiensa kanssa. Valmentajat pyrkivät toiminnallaan kehittämään luistelijoiden taitotasoa, sekä yksilöinä että koko seuran kannalta. Valmentajien tuloksellisuutta voi mm. mitata luistelijoiden luistelumenestyksellä vertailuryhmään verrattuna, liiton testien läpäisymäärillä, luistelukoulun luistelijamäärän muutoksella sekä muiden luisteluryhmien luistelijamäärien kehityksellä. Ryhmän enimmäiskoko on luonnollisesti rajoittava tekijä.
Valmentajien ja ohjaajien valmennuksellinen esimies on päävalmentaja ja hallinnollinen esimies seuran puheenjohtaja.

[bookmark: _Toc238679515]4.2. Päävalmentaja
Päävalmentaja toimii seuran valmennuksen vastuuhenkilönä. Seuran hallitus vastaa päävalmentajantoiminnasta ja seuran yleisestä kehittämisestä. Päävalmentaja on samalla myös omien ryhmiensä vastuuvalmentaja.
Vastuualueet:
· Luo seuran valmennuksen yleiset linjat (opetuspolitiikka)
· Kehittää kokonaisvaltaisesti eri luistelijaryhmien toimintaa
· Päättää luisteluryhmäjaoista käytettävän jää- ja oheisajan puitteissa
· Päävastuu kausi-, viikko- ja leiriohjelmien sekä näytösten suunnittelusta ja toteutuksesta
· Tehostaa luisteluohjaajien toimintaa ja huolehtii ohjaajien koulutuksesta
· Kehittää luistelijoiden tavoitekeskusteluita
· Muut vastuuvalmentajan tehtävät
Päävalmentajan tavoitteena on tyydyttää sekä kilpa- että kevytkilparyhmän luistelijoiden valmennukselliset toiveet ja pitää valmennus sopivan tasoisena kunkin ryhmän tavoitteisiin nähden niin että kilpailulliset ja liikunnalliset tavoitteet täyttyvät.

[bookmark: _Toc238679516]4.3. Vastuuvalmentaja
Vastuuvalmentaja vastaa oman ryhmänsä luistelijoiden kokonaisvaltaisesta kehittämisestä. Vastuuvalmentaja on pääsääntöisesti ammattivalmentaja. Hallitus vastaa, että päävalmentajan ja vastuuvalmentajien työajat ovat tasapainossa.
Vastuualueet
· Ryhmän opetuksen suunnittelu ja toteutus
· Luistelijan yksilöllinen ja kokonaisvaltainen kehittäminen
· Luistelijan kilpailusuunnitelmien teko luistelijan kanssa
· Luistelijan kilpailuohjelman teko
· Koreografin käyttö tarvittaessa luistelijan kilpailuohjelmassa
· Luistelijan kilpailumusiikin valinta luistelijan kanssa
· Kausi-, viikko- ja leiriohjelmien sekä näytösten suunnittelu ja toteutus yhdessä päävalmentajan, muiden vastuuvalmentajien ja tarvittaessa hallituksen kanssa
· Oheisharjoittelun suunnittelu ja toteutus

[bookmark: _Toc238679517]4.4. Valmentaja
Luisteluvalmentajat valmentavat vastuuvalmentajien ohella luistelijoita seuran eri ryhmissä. Valmentajat ovat vähintään 18-vuotiaita, päätoimisia tai tuntityöntekijöitä. Valmentajat ovat kouluttautuneita, yleensä entisiä aktiiviluistelijoita, jotka ovat päteviä kehittämään luistelijoita kokonaisvaltaisesti ja itsenäisesti.
Valmentajat toimivat tarvittaessa vastuuvalmentajan sijaisena. Sijaisena toimiva valmentaja toimii aina yhteistyössä ryhmän vastuuvalmentajan kanssa ja vastuuvalmentajan näkemysten mukaisesti. Mikäli valmentajan tekniikkaopetus eroaa vastuuvalmentajan käyttämästä tekniikasta, tulee valmentajan aina mainita tästä luistelijoille.

[bookmark: _Toc238679518]4.5. Ohjaaja
Ohjaajat toimivat vastuuvalmentajien ja valmentajien apuna seuran eri ryhmissä, erityisesti luistelukoulussa ja tarvittaessa kevytkilparyhmissä.
Ohjaajat ovat pitkään seurassa luistelleita aktiiviluistelijoita tai aktiiviluistelunsa lopettaneita oman seuran tai muiden seurojen kasvatteja.
Seura pyrkii kouluttamaan varsinkin oman seuran nuoria ohjaajia järjestelmällisesti ja Stll:n kurssisuunnitelmien puitteissa.


5. [bookmark: _Toc238679519]LUISTELURYHMÄT

[bookmark: _Toc238679520]5.1. Yleistä
Kauniaisten Taitoluisteluklubin tarkoituksena on luoda edellytykset lasten taitoluistelun kilpa- ja harrastustoiminnalle reilussa ja terveessä hengessä. Seura tarjoaa lapsille taitotason mukaista luisteluvalmennusta eri ikäryhmissä. Taitoluistelusta pitkäaikaisena harrastuksena kiinnostuneille lapsille seura tarjoaa korkealuokkaista valmennusta sekä kannustavan ilmapiirin kehittymiselle luistelukoulusta aina kilpaluistelijaksi asti. Seurassa ei ole muodostelmaluistelua.
KaTa järjestää lapsi- ja nuorisoluistelun lisäksi opetusta aikuisluistelijoille. Seura tavoittelee erityisesti poikia luisteluryhmiinsä.

[bookmark: _Toc238679521]5.2. Ryhmäkaavio
Seurassa luistellaan joko kilpa- tai kevytkilpalinjalla. Vastuuvalmentaja yhdessä päävalmentajan kanssa päättää luistelijan ryhmän ja keskustelevat muutoksista puheenjohtajan kanssa. Valmentajat hyväksyttävät ryhmien ja luistelijamäärien muutokset ennen julkistamista hallituksella. Ryhmien optimikoko on K1 ryhmässä 10-12 luistelijaa, K2 ryhmässä 12-14 luistelijaa ja K3 ja K4 ryhmissä 14-16 luistelijaa. 
Luistelukoulu on pohja kaikelle luistelulle. Muussa seurassa ollut luistelija voi liittyä KaTaan taitotasonsa mukaiseen ryhmään, mikäli ryhmässä on tilaa. Vanhat KaTalaiset ovat kuitenkin etusijalla, kun uusia luistelijoita otetaan muista seuroista. Valmentajat hyväksyttävät kilparyhmään tulevan luistelijan hallituksella.
Aikuisryhmät toimivat periodeittain luistelukauden aikana. Ryhmiä on eritasoisille luistelijoille, ja tasoja voivat olla esim. alkeisryhmä ja jatkoryhmä.
Esitetty ryhmäkaavio on luistelijan normaali etenemispolku. Valmentajat voivat tarvittaessa tehdä muunlaisiakin ryhmäsiirtoja.
[image: Kuva, joka sisältää kohteen teksti, diagrammi, Suunnitelma, kuvakaappaus

Tekoälyllä luotu sisältö voi olla virheellistä.]




[bookmark: _Toc238679522]5.3. Siirtymäperiaatteita
· Luistelija siirtyy ryhmästä toiseen aina päävalmentajan harkinnan mukaan. Päävalmentaja keskustelee siirrosta kyseisen luistelijan vastuuvalmentajan kanssa.
· Luistelija voi oman toiveensa mukaan milloin vain siirtyä kevytkilparyhmään
· Päävalmentaja voi perustellusta syystä siirtää luistelijan kevytkilparyhmään, mikäli luistelija ei taidoiltaan tai motivaatioltaan ole kilpalinjan tasolla. Siirto edellyttää neuvottelua kyseisen luistelijan vastuuvalmentajan kanssa.
· Vastuuvalmentajat voivat jakaa ryhmän luistelijat myös muuten eri tasoille, mikäli ryhmän sisällä on merkittäviä tasoeroja.
· Kilpailun lopettaneet jatkavat tasonsa mukaisessa ryhmässä, mikäli ryhmässä on tilaa.
· Kilpailun lopettaneet voivat jatkaa luistelua kevytkilparyhmässä.

6. [bookmark: _Toc238679523]LUISTELURYHMIEN VAATIMUKSET JA TAVOITTEET

Ryhmä vaatimukset vaihtelevat kausittain seuran luistelijoiden tason mukaan, pääsääntöisesti vaatimukset ovat seuraavat:

[bookmark: _Toc238679524]6.1. K1-ryhmän vaatimukset
· K1-ryhmän vaatimukset ovat linjassa Stll:n juniori-, debytantti- tai noviisivaatimusten kanssa
· Luistelu 7 kertaa/viikko tai seuran ryhmälle osoittaman harjoituksien määrä
· Luistelija on päämäärätietoinen, hyvä motivaatio, kilpauralle pyrkivä, tavoitteena SM-taso tai kansainvälinen taso
· Osallistuminen kilpailuihin
· Oheisharjoittelu, jatkuva oman kunnon ja kehon huolto sekä päivärutiinista huolehtiminen
· Osallistuminen erityisoheisiin
· Osallistuminen seuran testitilaisuuksiin
· Valmiudet kolmoishyppyihin

[bookmark: _Toc238679525]6.2. K2-ryhmän vaatimukset
· K2-ryhmän vaatimukset ovat linjassa Stll:n silmu-, debytantti- tai noviisivaatimusten kanssa
· Luistelu 6 kertaa/viikko tai seuran ryhmälle osoittaman harjoituksien määrä
· Luistelija on päämäärätietoinen, liikunnallinen, motivoitunut, urheilun säännöt hyväksyvä, itseään kehittävä
· Osallistuminen kilpailuihin
· Oheisharjoittelu, jatkuva oman kunnon ja kehon huolto sekä päivärutiinista huolehtiminen
· Osallistuminen erityisoheisiin
· Osallistuminen seuran testitilaisuuksiin
· Valmiudet kaksoishyppyjen oppimiseen sekä uusien piruettien ja askelien kehittämiseen

[bookmark: _Toc238679526]6.3. K3-ryhmän vaatimukset
· Luistelijalta ja perheeltä odotetaan sitoutumista ryhmän ja seuran toimintaan
· Luistelu 5 kertaa/viikko tai seuran ryhmälle osoittaman harjoituksien määrä
· Luistelijat kehityskelpoisia, innokkaita ja liikunnallisia
· Luistelun ilo, motivoitunut harjoittelemaan
· Haluaa kilpailla
· Vaatimusten hyväksyntä ja jatkuva kehitys
· Urheilun sääntöjen oppiminen
· Luistelukavereiden keskellä pärjääminen
· Osallistuminen erityisoheisiin
· Osallistuminen seuran testitilaisuuksiin

[bookmark: _Toc238679527]6.4. K4-ryhmän vaatimukset
·  Luistelijalta ja perheeltä odotetaan sitoutumista ryhmän ja seuran toimintaan
·  Luistelu 4 kertaa/viikko tai seuran ryhmälle osoittaman harjoituksien määrä
·  Luistelijalta odotetaan määrätietoisuutta ja hyvää motivaatiota, jotta hän voi edetä omalla tasollaan.
· Kilpaileminen aloitetaan yleensä K3-ryhmässä mutta voidaan aloittaa K4-ryhmässä

[bookmark: _Toc238679528]6.5. Kiiturien vaatimukset
· Pääsääntöisesti 5 vuotta täyttäneitä
· Luistelu 3 kertaa/viikko tai seuran ryhmälle osoittaman harjoituksien määrä
· Luistelijat kehityskelpoisia, liikunnallisia
· Hyväksyy määrätietoisen opetuksen, jotta on mahdollisuus kilpailevaksi yksinluistelijaksi
· Luistelijan ryhmän ratkaisee aina vastuuvalmentaja
· Ei kilpailla

[bookmark: _Toc238679529]6.6. Tähtien vaatimukset
· Pääsääntöisesti 4 vuotta täyttäneitä
· Luistelu 2 kertaa/viikko tai seuran ryhmälle osoittaman harjoituksien määrä
· Luistelijat kehityskelpoisia, liikunnallisia
· Hyväksyy määrätietoisen opetuksen, jotta on mahdollisuus kilpailevaksi yksinluistelijaksi
· Luistelijan ryhmän ratkaisee aina vastuuvalmentaja
· Ei kilpailla

[bookmark: _Toc238679530]6.7. Timantit
· Luistelu 3 kertaa/viikko tai seuran ryhmälle osoittaman harjoituksien määrä
· Ryhmään pääsee koeluistelun kautta, josta voi sopia ryhmän ohjaajan kanssa
· Osallistuvat Taitajat -sarjan tai aluesarjan kilpailuihin luistelijan näin halutessa

[bookmark: _Toc238679531]6.8. Paljetit
· Luistelu 3 kertaa/viikko
· Ryhmään pääsee koeluistelun kautta, josta voi sopia ryhmän ohjaajan kanssa
· Pääsääntöisesti alakouluikäisiä
· Ei kilpailua

[bookmark: _Toc238679532]6.9. Aikuiset
· Luistelu 1-2 kertaa/viikko vapaana olevien jääaikojen puitteissa tai kurssimuotoisesti
· 15 vuotta täyttänyt
· Ryhmät kysynnän mukaan alkeis-, jatko- ja taitotasoa
· Taitotason luistelijalla on pitkä luistelukokemus
· Alkeistasolle ei pääsyvaatimuksia
· Ei kilpailua

[bookmark: _Toc238679533]6.10. Luistelukoulu
· Luistelu 1-2 kertaa/viikko, 45 min ”tunti”
· Ei pääsyvaatimuksia
· Suositeltava aloitusikä 3-5 vuotta
· Luistelijat jaetaan pienryhmiin taitotason mukaan
· Erillinen Tähtiryhmä 2 kertaa/viikko alle kouluikäisille liikunnallisille ja taitaville lapsille.
· Kouluikäisille on oma harrastajaryhmä.

